Hvordan vænner i jeres heste til at gå over div. mærkelige og larmende ting, så som plastik, presenninger, plader, broer osv.? Og hvilke "kneb" bruger i, hvis de ikke vil gå over, det i beder dem om?
men om tillid. Hvis din hest har tillid skal den nok følge med dig over. Hilsen Helle
så rådet er altså - køb en hest der har tillid til dig...?
være så enkelt at købe en hyp der har tillid til alle mennesker- jeg tror at det er letter at skabe den selv   end at finde en sådan hypper. Og dog der findes enkelte god trænet heste, der er bare meget sværre at finde og koster jo også en del- da træning tager tid og tid koster penge. Du kan starte med at lege med den. Den metode der hedder parelli, har jeg selv stor glæde af. Gå over noget svare til den øvelse der hedder klemme igennem legen. Held og lykke MVH Dorthe Du får lige nogle ideer hentet fra: Metoderne der er beskrevet her bygger på den måde hestene indbyrdes tiltrækker eller flytter hinanden. Prøv at betragte en flok heste på fold, især omkring drikkevandet eller høhækken og du vil hurtigt kunne se de samme mønstre. For at forstå hvordan heste "flyttes" hjælper det at opdele hesten i zoner. Den amerikanske træner Pat Parelli deler hesten ind i 5 (6) zoner som der vil blive refereret til i teksten nedenfor (den følsomme zone omkring hestens øjne og ører bruges ikke):   Disse øvelser eller lege fra jorden er grundstammen i Pat Parelli´s træningssystem. Før du kan "vinde" disse lege fra jorden skal du nok ikke regne med at selve ridningen vil fungere særlig godt, så glem saddel og hovedtøj lidt og gør forarbejdet fra jorden færdigt først, det betaler sig. Mange vil måske spørge hvad i alverden al den renden rundt med hesten i tov skal gøre godt for, men udover at opbygge respekt og tillid indøves samtidig de bevægelser og signaler der senere bruges i ridningen. I starten har hesten   og et træktov på mindst 3 meter på (hold det slapt). Når I bliver rigtig gode behøves tovet ikke mere. Denne øvelse går i al sin enkelhed ud på at du stille og venligt skal kunne røre din hest overalt på kroppen uden nogen negative reaktioner fra hesten (= flytter sig, slår med hovedet/halen, løfter ben eller napper). Det er en udbygning af de allerførste øvelser i roundpen'en beskrevet ovenfor. Når du kan gøre dette har hesten fuld tillid til dine fredelige hensigter, men de fleste heste har til at starte med altid nogle følsomme steder, f.eks. omkring hovedet og på maven hvor de ikke umiddelbart vil acceptere berøring. Princippet man går frem efter er det samme som i tilvænningen til skræmmende objekter eller lyde (se  ). Man nærmer sig roligt de følsomme områder og når hesten bliver anspændt eller urolig trækker man sig lidt tilbage til den falder til ro og prøver så igen, støt og roligt. Man udbygger efterhånden øvelsen til også at omfatte tove og piske/pinde som man bruger i træningen, så hesten lærer at disse redskaber ikke er farlige afstraffelsesmidler men blot din forlængede arm. Når man går videre til de følgende øvelser vender man hele tiden tilbage til denne øvelse hver gang hesten skal belønnes eller beroliges. De følgende lege går alle ud på at flytte hesten på forskellige måder. Princippet er her at man hele tiden giver hesten to muligheder: komfort eller diskomfort. Bevæger hesten sig i den ønskede retning er belønningen komfort, d.v.s. ros og stop for presset. Reagerer den ikke eller går den den gale vej øger man presset trinvis i 4 (eller flere) faser indtil man får bare et ganske lille skridt eller blot et vægtskifte i den rigtige retning. Så fjernes presset øjeblikkelig og hesten roses. Dette princip er meget vigtigt også i den efterfølgende ridning og er måden hvorpå man lærer sin hest at reagere på de mindste, næsten usynlige signaler. Hvordan presset udføres kan variere fra øvelse til øvelse. Man starter med det mindst mulige signal. Er der ingen reaktion efter 3 sekunder øger man til trin 2, efter yderligere 3 sekunder uden reaktion til trin 3 osv. indtil hesten reagerer. I samme øjeblik det sker fjernes presset. Efter en kort pause starter man forfra på trin 1 og hesten vil ret hurtigt finde ud af at den lige så godt kan reagere med det samme i stedet for at udsætte sig for alle 4 trin af pres. En typisk rideskolehest er vant til at mange uerfarne ryttere altid hamrer hælene i siden på dem (trin 3 eller 4) til at starte med og reagerer derfor efterhånden overhovedet ikke på trin 1 eller 2 påvirkninger; de er blevet "sløve".    I denne leg flytter man hesten fremad, baglæns, sidelæns, rundt på bagparten, rundt på forparten, nedad eller opad (med hovedet) ved at presse den med fingerspidserne eller en stav (i Parelli systemet bruger man en speciel 1 meter lang orange glasfiberstav kaldet en "gulerodspind", noget stivere end en almindelig pisk og derfor bedre til at presse med. Man kan evt. bruge skaftet af en alm. pisk eller en bambuspind i stedet for som jeg selv gjorde i starten). For at flytte hesten den rigtige vej skal man presse i den korrekte zone. Pres i zone 1/2 flytter hestens forpart; pres i zone 3 (eller zone 1 og 4 samtidig) flytter hesten sidelæns; pres i zone 4 flytter hestens bagpart. Pres på næseryggen eller bringen flytter hesten baglæns, pres i nakken sænker hovedet. I starten belønner man den mindste bevægelse i den rigtige retning ved øjeblikkelig at stoppe presset og rose hesten. Efterhånden forlanger man så mere og mere. I denne leg er målet det samme som i pindsvinelegen blot må man her ikke røre hesten. I stedet driver man med rytmiske bevægelser med hænderne eller staven rettet mod den rette zone på hesten indtil den flytter sig. Hvis hesten ikke reagerer kan man efterhånden som man "skruer op" for signalet til sidst blive nødt til at ramme hesten for at få den til at flytte sig. Som ovenfor skal man efterhånden kunne flytte hesten flere meter frem og tilbage, til siden og en hél omgang rundt om bagpart henholdsvis forpart. Mens du står ret foran hesten kalder du den til dig og derefter ryster du rebet for at få hesten til at gå baglæns væk fra dig i en ret linie. De 4 faser af signalstyrke kan i denne øvelse f. eks. være: 1) Hesten har begge øjne rettet mod dig og du slår rytmisk i luften med pegefingeren mod den (rebet i samme hånd). 2) Du får rebet til at svinge let med i bevægelsen så en bølge forplanter sig ned af rebet til grimen. 3) Du bevæger nu hele underarmen så bølgerne i rebet bliver kraftigere. 4) Hele armen lægges nu i bevægelsen så det rykker kraftigt i grimen. I denne øvelse kan man også bruge staven alene eller i kombination med rebet hvis hesten er meget modvillig. Efterhånden øges distancen. Til denne øvelse bør tovet være mindst 4-5 m langt. Hvis du har set dominerende heste tvinge andre heste rundt og rundt ved du hvad princippet i denne øvelse er. I modsætning til traditionel longering lader man kun hesten gå 2-4 omgange hver vej, det er rigeligt til at aftvinge respekt. Skal hesten gå højre om leder man den frem med tovet i strakt højre arm samtidig med at man svinger tovenden eller staven bag den (zone 5). Så snart hesten går i den ønskede gangart holder man op med at drive på den og står stille og lader tovet gå bagom ryggen (skift hånd) medens hesten løber rundt. Sætter den farten ned eller stopper helt op driver man på den igen. Efter 2-4 omgange stopper man hesten og sender den i modsatte retning. Stil hesten med hovedet mod hegnet medens du står ud for hans side 1-3 m væk med rebet løst. Stræk armen med rebhånden mod zone 1 og pres på zone 4 ved at svinge rebenden eller staven imod den. Pres nu hesten sidelæns hen langs hegnet, i starten er 1-2 skridt fint, senere flere meter (hesten må godt stå lidt på skrå så den ikke så nemt sparker sig selv over benene når de krydser). Lav en smal passage, f. eks mellem dig selv og hegnet eller mellem et par tønder. Led hesten i en halvcirkel (som i 5) gennem passagen. Start med 2-3 meters bred passage og efterhånden som hesten går villigt og roligt igennem (ikke springer/løber igennem) kan afstanden mindskes til under 1 m. Du kan også "klemme" hesten over en forhindring eller under en lav bom/gren/ pressening eller lignende. Denne øvelse er en vigtig forberedelse til